alexandrainst/scandi-wiki huggingface dataset:
VM i skiskyting 1989

Verdsmeisterskapen i skiskyting 1989, den 24. i rekkar, fann stad i landsbyen Feistritz an der Drau i forbundslandet Kärnten i Austerrike i dagane 7. til 12. februar 1989. For aller fyrste gong vart meisterskapen for både og kvinner og menn avvikla på samwe staden og til same tid.

Ei ny øving, lagtevling med fire deltakarar på laget, stod på programmet for både menn og kvinner. Det enkelte laget gjekk i samla tropp, ein skyttar skaut om gongen og måtte gå eventuelle strafferundar før heile laget kunne gå vidare. Øvinga stod på VM-programmet til 1997.

Sovjetunionen og Noreg vann kvar sine sju medaljar av dei 24 som vart delt ut. Sovjetunionen tok flest gullmedaljar med tre stykke. Einast seks land fekk medalje.

Menn

Sprint 10 km 

Dato: 11. februar 1989

20 km 

Dato: 7. februar 1989

4 x 7,5 km stafett 

Dato: 12. februar 1989

Lagtevling 

Dato: 9. februar 1989

Kvinner

7,5 km sprint 

Dato: 11. februar 1989

15 km 

Dato: 7. februar 1989

3 × 7,5 km stafett 

Dato: 12. februar 1989

Lagtevling 

Dato: 9. februar 1989

Kjelder
Denne artikkelen bygger på «Biathlon-Weltmeisterschaften 1989» frå ,  den 25. januar 2016.  
 
Sportsboken 89-90.

Verdsmeisterskapar i skiskyting
Sport i 1989
1989 i Austerrike
Idrettstilskipingar i Austerrike
Tsvetana Krăsteva

Tsvetana Krăsteva er ein tidlegare skiskyttar frå Bulgaria.

Krăsteva var i siste delen av 1980-åra ein av dei beste kvinnelege skiskyttarane i verda. Ho deltok verdsmeisterskap frå 1986 og gjorde sine beste prestasjonar i 1989. Under VM i skiskyting 1989 i austerrikske Feistritz vann ho sølvmedaljen i 5 km sprint bakom norske Anne Elvebakk, og tok sølvmedaljen i stafetten saman med Marija Manolova og Nadezjda Aleksijeva. I den nye øvinga, lagtevlinga, enda ho og lagvenninnene Aleksijeva, Manolova og Iva Sjkodreva på fjerdeplassen.

Også i VM i skiskyting 1990 hamna Krăsteva på fjerdeplassar, fyrst i sprinten og så i stafetten. Derimot lukkast ho og dei same tre lagvenninnene å kapre bronsemedaljen i lagtevlinga, bakom Sovjetunionen og Vest-Tyskland. Ho la deretter opp.

Kjelder
Denne artikkelen bygger på «Zwetana Krastewa» frå ,  den 25. januar 2016.  
 

Bulgarske skiskyttarar
VM i skiskyting 1988

Verdsmeisterskapen i skiskyting 1988, den femte verdsmeisterskapen for kvinner, vart arrangert i Chamonix i Frankrike i tida 29. februar - 6. mars 1988. Det er siste gongen kvinnene hadde ein eigen verdsmeisterskap. Mennene hadde ingen verdsmeisterskap den sesongen, som vanleg i eit OL-år.

Meisterskapen omfatta to individuelle øvingar og ein stafett, med vinnarar frå tre ulike land. Noreg tok fire medaljar, flest av dei fire landa som tok medalje.

5 km sprint

10 km

3 x 5 km stafett

Kjelder
Denne artikkelen bygger på «Biathlon-Weltmeisterschaften 1988» frå ,  den 25. januar 2016.  
 
Sportsboken 1988-89.

Verdsmeisterskapar i skiskyting
Sport i 1988
1988 i Frankrike
Idrettstilskipingar i Frankrike
Life on Mars

Life on Mars kan syne til:

Film og TV
Life on Mars, eit britisk fjernsynsdrama
Life on Mars, ein episode i The West Wing

Musikk
Life on Mars, eit album av den australske poprockduoen The Veronicas
Life on Mars, eit album av Dexter Wansel

Songar
Life on Mars?, ein song av David Bowie frå albumet Hunky Dory i 1971
Life on Mars, ein song av Dexter Wansel
Alanin

Alanin (avstytt Ala og A) er ei hydrofob aminosyre. Ho er ikkje essensiell for menneske, noko som tyder at menneskekroppen sjølv kan produsera henne. Ho har kodona GCU, GCC, GCA og GCG.

Kjelder 

Aminosyrer
VM i skiskyting 1987

Verdsmeisterskapen i skiskyting 1987 for menn, den 23. i rekka, fann stad i Lake Placid i USA frå 12.-15. februar 1987, medan verdsmeisterskapen i skiskyting 1987 for kvinner, den fjerde i rekka, vart avvikla frå 25. til 28. februar 1987 i Lahti i Finland. I begge meisterskapane vart det tevla i to individuelle øvingar og ein stafett.

Aust-Tyskland vann alle dei tevlingane i mennene sitt meisterkap og tok i alt fem medaljar, like mange medaljar fekk Sovjetunionen. Til saman åtte land vann ein eller fleire medaljar i ein eller begge meisterskapane. Austtyske Frank-Peter Roetsch var den suverene einaren med tre gullmedaljar av tre mogelege.

Menn

10 km sprint 

Dato: 14. februar 1987

20 km 

Dato: 12. februar 1987

4 x 7,5 km stafett 

Dato: 15. februar 1987

Kvinner

5 km sprint 

Dato: 27. februar 1987

10 km 

Dato: 25. februar 1987

3 × 5 km stafett 

Dato: 28. februar 1987

Kjelder
Denne artikkelen bygger på «Biathlon-Weltmeisterschaften 1987» frå ,  den 26. januar 2016.  
 
Sportsboken 87-88.

Verdsmeisterskapar i skiskyting
Skiskyting i 1987
1987 i USA
1987 i Finland
Idrettstilskipingar i USA
Idrettstilskipingar i Finland
Kaija Parve

Kaija Parve (), gift Helinurm, er ein tidligere skiskyttar frå Tallinn i Estland som representerte Sovjetunionen. Frå 1984 til 1988 vann ho to individuelle gullmedaljar i VM i skiskyting, samt fem strake stafettgull.

Parve deltok i 1984 i den aller fyrste verdsmeisterskapen i skiskyting i franske Chamonix, der ho gjekk andre etappen for Sovjetunionen sitt gullag i 3 x 5 km stafett og vart nummer sju i 5 km sprint. Dei neste fire åra gjekk ho oftast andreetappen på Sovjetunionen sitt sigerrike stafettlag, alle fem gongane triumferte ho i lag med den vanlege ankerkvinna Venera Tsjernysjova, tre av åra var også Jelena Golovina med på gullrekka.

Under VM i skiskyting 1985 i sveitsiske Egg vann Parve også gull på 10 km og sølv på 5 km, på begge distansane med norske Sanna Grønlid som sterkaste konkurrent. Same sesongen enda ho på tredjeplass i verdscupen i skiskyting 1985. Også i 1986 vann Parve to gull i VM, omframt stafettgullet vann ho ein suveren siger i 5 km sprint. Under VM i skiskyting 1987 i Lahti fekk Parve gå Sovjetunionen inn til gull på ankeretappen 3 x 5 km stafett, elles fekk ho sølv på 10 km og hamna på fjerdeplassen på 5 km. I sitt siste verdsmeisterskap, i Chamonix i 1988, vann Parve sitt sjuande VM-gull med Sovjetunionen sitt stafettlag, i 5 km sprint vart ho ikkje betre enn nummer tolv.

Kjelder
Denne artikkelen bygger på «Kaija Parve» frå ,  den 26. januar 2016.  
 
Sportsboken 87-88

Sovjetiske skiskyttarar
Estiske skiskyttarar
Justus von Liebig

Justus von Liebig () var ein tysk kjemikar kjend som ein av grunnleggjarane av både landbrukskjemien og den organiske kjemien. Han utvikla mellom anna den laboratoriebaserte kjemiundervisinga og produkta kjøtekstrakt og bakepulver.

Biografi 
Justus von Liebig vart fødd i Darmstadt som son av ein kjemikar. Han vart tidleg interessert i kjemi, men slutta på gymnaset før han fekk artium. Etter å ha arbeidd litt på eit apotek, gjekk han over til assistent for far sin, og las kjemi. I 1820 byrja han studera på universitetet i Bonn, og sidan i Erlangen kor han tok doktorgraden i 1822. I 1824 vart han henta til universitetet i Giessen som kjemiprofessor. Her vart han verande til 1852 - då vart han professor i München.

Organisk kjemi 
Liebig utvikla ein metode som var god på å finna mengda karbon, oksygen og hydrogen i organiske sambindingar. Dette hjalp Liebig og studentane hans fastsetja formlane til mange stoff og stoffgrupper, mellom anna kloroform, aldehyd, alkohol og eterar.

Landbrukskjemi 
I 1840 kom Liebig med boka Die organische Chemie in ihrer Anwendung auf Agricultur und Physiologie, kor han argumenterte for at kjemien var ein nyttig reiskap for å forbetra landbrukspraksisen. Han oppdaga at det fanst plantenæringsstoff naudsynte for vekst, og fann at nitrogen, fosfor, kalium, hydrogen, oksygen og karbon var slike. I boka vart minimumslova òg framheva og popularisert.

Kjelder 

Organisk kjemi
Tyske kjemikarar
Folk frå Darmstadt
Valin

Valin (avstytt Val og V) er ei hydrofob aminosyre. Ho er essensiell for menneske, noko som tyder at menneskekroppen sjølv ikkje kan produsera henne. Ho har kodona GUU, GUC, GUA og GUG.

Kjelder 

Aminosyrer
Leusin

Leusin eller leucin (avstytt Leu og L) er ei hydrofob aminosyre. Ho er essensiell for menneske, noko som tyder at menneskekroppen sjølv ikkje kan produsera henne. Ho har kodona UUA, UUG, CUU, CUC, CUA og CUG.

Kjelder 

Aminosyrer
VM i skiskyting 1986

Verdsmeisterskapen i skiskyting 1986 for menn, den 22. i rekka, fann stad i Oslo i Noreg frå 18. til 23. februar 1986, medan verdsmeisterskapen i skiskyting 1986 for kvinner, den tredje i rekka, vart avvikla frå 13. til 26. februar 1986 i Falun i Sverige, i lag med juniorverdsmeisterskapen. I begge seniormeisterskapane vart det tevla i to individuelle øvingar og ein stafett.

Fem av dei seks gullmedaljane gjekk til utøvarar frå Sovjetunionen, som fekk i alt seks medaljar. Valerij Medvedtsev var den store forgrunnsfiguren med tre gull av tre mogelege.

Menn

7,5 km sprint 

Dato: 23. februar

20 km 

Dato: 21. februar

4 x 7,5 km stafett

Kvinner

5 km sprint 

Dato: 15. februar

10 km 

Dato: 14. februar

3 x 5 km stafett 

Dato: 16. februar

Kjelder
Denne artikkelen bygger på «Biathlon-Weltmeisterschaften 1986» frå ,  den 27. januar 2016.  
 
Sportsboken 86-87.

Verdsmeisterskapar i skiskyting
Skiskyting i 1986
Sport i Noreg i 1986
1986 i Sverige
Idrettstilskipingar i Oslo
Idrettstilskipingar i Sverige
Siv Bråten Lunde

Siv Bråten Lunde () er ein norsk tidlegare skiskyttar som var medlem av Tingelstad Skiskyttarlag i Oppland.

Siv Bråten enda på andreplass i verdscupen i skiskyting 1983, den aller fyrste sesongen med skiskytingsrenn for kvinner. Landskvinna Gry Østvik vann pokalen. Både i 1985 og 1986 gjekk på dei norske laga som tok VM-sølv i 3 x 5 km stafett, individuelt var ho nummer seks både på 5 km og 10 km i VM 1984. Under VM i skiskyting 1986 i Falun vann ho sølvmedaljen på 10 km og fekk bronse i stafetten. I 1987 fekk ho, og lagvenninna Sanna Grønlid, si fjerde VM-medalje i stafett, ein bronsemedalje. Dagen før vart ho nummer fem på 5km sprint.

Siv Bråten Lunde vann tre NM-gull individuelt. Ho vann 10 km på Geilo i 1986 og vart dobbelmeister i Tromsø året etter.

Sidan 1986 er ho gift med Ola Lunde, landslagstrenar for Noreg nokre år på 1990-talet.

Kjelder
Denne artikkelen bygger på «Siv Bråten» frå ,  den 27. januar 2016.  
 
Sportsboken, aktuelle årgangar.

Norske skiskyttarar
Noregsmeistrar i skiskyting
Kongepokalvinnarar i skiskyting
Panduro Hobby

Panduro Hobby AB er ein svensk butikkjede som sel materiale og utstyr til hobbybruk. Kjeden har hovudkontor og sentrallager i Malmö, og butikkar i Sverige, Danmark, Noreg, Tyskland, Nederland og Belgia, og forhandlarar i Frankrike, Tyskland, Storbritannia, Finland og Island.

Soga
Finsmeden Carlo Panduro, som var av spansk ætt, byrja laga eigne souvenirar og smykke i Danmark etter andre verdskrigen, og tok etter kvart til med sal frå eigen butikk, mellom anna av materiale til kunder som ynskte å laga ting sjølve. Sonen Jörgen Panduro utvikla veksemda og byrja levere til offentlege institusjonar. Han flytta til Sverige i 1962, og i august dette året opna han butikk i Södra Förstadsgatan i Malmö.

Fotnoter

Bakgrunnsstoff
Heimesida
Norsk heimeside

Svenske føretak
Isoleusin

Isoleusin eller isoleucin (avstytt Ile og I) er ei hydrofob aminosyre. Ho er essensiell for menneske, noko som tyder at menneskekroppen sjølv ikkje kan produsera henne. Ho har kodona AUU, AUC og AUA.

Kjelder 

Aminosyrer
Metionin

Metionin (avstytt Met og M) er ei hydrofob aminosyre. Ho er essensiell for menneske, noko som tyder at menneskekroppen sjølv ikkje kan produsera henne. Ho har kodonet AUG.

Kjelder 

Aminosyrer
Prolin

Prolin (avstytt Pro og P) er ei hydrofob aminosyre. Ho er ikkje essensiell for menneske, noko som tyder at menneskekroppen sjølv kan produsera henne. Ho har kodona CCU, CCC, CCA og CCG.

Kjelder 

Aminosyrer
Tryptofan

Tryptofan (avstytt Trp og W) er ei hydrofob aminosyre. Ho er essensiell for menneske, noko som tyder at menneskekroppen sjølv ikkje kan produsera henne. Ho har kodonet UGG.

Kjelder 

Aminosyrer
Serin

Serin (avstytt Ser og S) er ei polar aminosyre. Ho er ikkje essensiell for menneske, noko som tyder at menneskekroppen sjølv kan produsera henne. Ho har kodona UCU, UCC, UCA, UCG, AGU og AGC.

Kjelder 

Aminosyrer
Årets nynorskkommune

Årets nynorskkommune er ein pris som blir delt ut årleg av Kommunal- og moderniseringsdepartementet. Kommunar som har nynorsk som tenestemål kan søkja på prisen. Føremålet med prisen er å fremja aktiv bruk av nynorsk i kommunale tenester, synleggjera nynorsk som en del av omdømearbeidet til kommunane og styrka plassen til nynorsk skriftspråk i samfunnet.

Prisen vart lansert i 2009 av Magnhild Meltveit Kleppa og gjev kommunen som vinn 100 000 kroner.

Vinnarar av Årets nynorskkommune 
 2009 Stord kommune
 2010 Seljord kommune
 2011 Fjell kommune
 2012 Sogn og Fjordane fylkeskommune
 2013 Ørsta kommune
 2014 Radøy kommune
 2015 Førde kommune
 2016 Time kommune
 2017 Sveio kommune
 2018 Vinje kommune
 2019 Ålesund kommune
 2020 Voss herad
 2021 Ål kommune
 2022 Vestland fylkeskommune

Kjelder 

Nynorskprisar
Skipingar i 2009
Dialektprisen

Dialektprisen er ein pris som blir delt ut årleg av Norsk Målungdom. Føremålet med prisen er å fremme bruk av dialekt i media og personar som ein reknar som språklege føredøme for ungdom.

Prisen har vore delt ut sidan 2001.

Vinnarar av Dialektprisen 
 2001 Tungtvann
 2003 Filmen United v/regissør Magnus Martens
 2004 Ravi
 2005 Are og Odin
 2006 Hopalong Knut
 2007 Ingrid Bolsø Berdal
 2008 Linda Eide
 2009 Eli Kari Gjengedal
 2010 Lars Vaular
 2011 Therese Johaug
 2012 Harald Rønneberg 
 2013 Tønes
 2014 NRK og TV 2s felles VM-studio for fotball-VM 2014
 2015 Daniel Kvammen
 2017 Silje Nordnes, Markus Neby og Ronny Brede Aase for P3morgen
 2018 "Lohtepus" (Leif Einar Lothe er det eigentlege namnet)
2019 «Helsesista» Tale Maria Krohn Engvik
2020 Victor Sotberg
2021 Kjartan Lauritzen
2022 Karsten Warholm

Kjelder 

Norske kulturprisar
Prisar og utmerkingar skipa i 2001
2001 i Noreg
Treonin

Treonin (avstytt Thr og T) er ei polar aminosyre. Ho er essensiell for menneske, noko som tyder at menneskekroppen sjølv ikkje kan produsera henne. Ho har kodona ACU, ACC, ACA og ACG.

Kjelder 

Aminosyrer
Tyrosin

Tyrosin (avstytt Tyr og Y) er ei polar aminosyre. Ho er ikkje essensiell for menneske, noko som tyder at menneskekroppen sjølv kan produsera henne. Ho har kodona UAU og UAC.

Kjelder 

Aminosyrer
Cystein

Cystein (avstytt Cys og C) er ei polar aminosyre. Ho er ikkje essensiell for menneske, noko som tyder at menneskekroppen sjølv kan produsera henne. Ho har kodona UGU og UGC.

Kjelder 

Aminosyrer
Asparagin

Asparagin (avstytt Asn og N) er ei polar aminosyre. Ho er ikkje essensiell for menneske, noko som tyder at menneskekroppen sjølv kan produsera henne. Ho har kodona AAU og AAC.

Kjelder 

Aminosyrer
Glutamin

Glutamin (avstytt Gln og Q) er ei polar aminosyre. Ho er ikkje essensiell for menneske, noko som tyder at menneskekroppen sjølv kan produsera henne. Ho har kodona CAA og CAG.

Kjelder 

Aminosyrer
Lysin

Lysin (avstytt Lys og K) er ei aminosyre som er positivt ladd ved nøytral pH. Ho er essensiell for menneske, noko som tyder at menneskekroppen sjølv ikkje kan produsera henne. Ho har kodona AAA og AAG.

Kjelder 

Aminosyrer
Arginin

Arginin (avstytt Arg og R) er ei aminosyre som er positivt ladd ved nøytral pH. Ho er ikkje essensiell for menneske, noko som tyder at menneskekroppen sjølv kan produsera henne. Ho har kodona CGU, CGC, CGA, CGG, AGA og AGG.

Kjelder 

Aminosyrer
Histidin

Histidin (avstytt His og H) er ei aminosyre som kan vera positivt ladd ved nøytral pH. Ho er essensiell for menneske, noko som tyder at menneskekroppen sjølv ikkje kan produsera henne. Ho har kodona CAU og CAC.

Kjelder 

Aminosyrer
Asparaginsyre

Asparaginsyre eller aspartat (avstytt Asp og D) er ei aminosyre som er negativt ladd ved fysiologisk pH. Ho er ikkje essensiell for menneske, noko som tyder at menneskekroppen sjølv kan produsera henne. Ho har kodona GAU og GAC.

Kjelder 

Aminosyrer
Glutaminsyre

Glutaminsyre eller glutamat (avstytt Glu og E) er ei aminosyre som er negativt ladd ved fysiologisk pH. Ho er ikkje essensiell for menneske, noko som tyder at menneskekroppen sjølv kan produsera henne. Ho har kodona GAA og GAG.

Kjelder 

Aminosyrer
VM i skiskyting 1985

Verdsmeisterskapen i skiskyting 1985 for menn, den 21. i rekka, fann stad i Ruhpolding i Vest-Tyskland frå 20. til 25. februar 1985, medan den andre verdsmeisterskapen i skiskyting for kvinner vart avvikla i perioden 12. til 17. februar 1985 i bygda Egg am Etzel i Sveits, samstundes med juniorverdsmeisterskapen i skiskyting. I begge seniormeisterskapane vart det tevla i to individuelle øvingar og ein stafett.

Utøvarar frå Sovjetunionen vann fire av dei seks tevlingane og tok i alt seks medaljar. Kaija Parve, som representerte Sovjetunionen, vann to gullmedaljar og ein bronse. Noreg vart nest beste land med ein gullmedalje og tre sølv.

Menn

Sprint 10 km 

Dato: 16. februar 1985

20 km 

Dato: 14. februar 1985

4 x 7,5 km stafett 

Dato: 17. februar 1985

Kvinner

Sprint 5 km 

Dato: 23. februar 1985

10 km

3 x 5 km stafett 

Dato: 24. februar 1985

Kjelder
Denne artikkelen bygger på «Biathlon-Weltmeisterschaften 1985» frå ,  den 28. januar 2016.  
 
Sportsboken 85-86.

Verdsmeisterskapar i skiskyting
Skiskyting i 1985
1985 i Vest-Tyskland
1985 i Sveits
Idrettstilskipingar i Tyskland
Idrettstilskipingar i Sveits
Eva Korpela

Eva Korpela (), fødd Eva Lundgren, er ein svensk tidlegare skiskyttar som vann verdscupen i skiskyting 1986 og og gjentok prestasjonen i 1987-sesongen. Ho vart verdsmeister på 10 km under VM i skiskyting 1986 i Falun og tok i alt sju VM-medaljar (1-3-3) i åra 1985 til 1988. Korpela var medlem av Sollefteå SK.

Korpela enda på andreplass i verdscupen i skiskyting 1985, einast norske Sanna Grønlid plukka fleire poeng. Same sesongen tok ho bronsemedaljen i 10 km under VM i skiskyting i sveitsiske Egg. Året etter tok ho gullet i same øvinga under VM 1986 på heimebane i Falun, der ho også vann sølv i 3 x 5 km stafett og bronse på 5 km. Gjennom både 1986-sesongen og den etterfylgjande sesongen gjekk ho til topps i verdscupen i skiskyting, framom høvesvis Sanna Grønlid i 1986 og Anne Elvebakk i 1987. I 1987 gjekk ho Sverige inn til sølv i VM-stafetten, året etter vart det i Chamonix VM-bronse på dei same tre svenske stafettkvinnene; Korpela, Inger Björkbom og Mia Stadig. På 5 km tok Korpela sølvmedaljen i Chamonix.

Kjelder
Denne artikkelen bygger på «Eva Korpela» frå ,  den 28. januar 2016.  
 

Svenske skiskyttarar
R.S. Thomas

Ronald Stuart Thomas (), betre kjend som R.S. Thomas, var ein walisisk lyrikar og prest. Tomas vart fødd i Cardiff i 1913 og voks opp på øya Holyhead som einaste son av ein sjøkaptein i ein engelsktalande heim. I 1936 blei han uteksaminert som prest i Den anglikanske kyrkja. Han gifta seg med kunstnaren Mildred Eldridge to år seinare og i løpet av livet kom han til å gjere presteteneste i fleire prestegjeld i heimlandet Wales, mellom anna i Manafon og Aberdaron. Som pensjonist busette han seg i ei lita hytte utan elektrisitet og moderne hjelpemiddel ytst på Lleyn-halvøya nordvest i Wales. I 1995 blei Thomas nominert til Nobelprisen i litteratur. I dag blir han saman med namnebroren Dylan Thomas rekna som den fremste lyrikaren i walisisk etterkrigstid.

Den litterære stilen hans er prega av ein klår og roleg tone kvar han skildrar naturen og menneska på landsbygda i Wales. Diktinga til Thomas er ofte prega av ein religiøs tematikk, der særleg kjensla av Guds fråvære står sentralt, eit fråvære som likevel inni mellom slær over i eit slags nærvære. Thomas var også ein aktiv fuglekikkar, og fuglar og dei årlege trekkreisene deira er eit motiv som kjem att i poesien hans. Etter kona Mildred sin død i 1991 kom han også til å skrive kjærleiksdikt vigde til henne. R. S. Thomas var også sterkt skeptisk til den teknologiske utviklinga i samtida, og seint i livet engasjerte han seg sterkt for walisisk språk og kultur, og gav uttrykk for nasjonalistiske haldningar. Trass i dette skreiv han berre ei bok på walisisk, sjølvbiografien Neb («Ingen» på walisisk), utgjeve i 1985. Jamvel om han var negativ til det moderne samfunnet, skreiv han frie vers, og let seg inspirere av modernistiske forfattarar som til dømes amerikanske Wallace Stevens.

Av diktsamlingar kan ein mellom anna nemne The Stones of the Field (1946), Song at the Year's Turning (1955), The Bread of Truth (1963), Frequencies (1978) og Collected Poems, utgjeve i 1995. 

R.S. Thomas er attdikta på norsk av Henning Kramer Dahl i Efter Jeriko (1990) på Solum Forlag, og av Hans Johan Sagrusten i Ein stad mellom tvil og tru: Dikt i utval på Efrem Forlag (2013).

Kjelder 

Lærø, Ø. (2013) «Etterord. Orda er ikkje lenger stigen» i – Thomas, R. S. Mellom tvil og tru: Dikt i utval (s. s. 117-147). Efrem: Follese
Sagrusten, H. J. (2013) «Forord» i – Thomas, R. S. Mellom tvil og tru: Dikt i utval (s. 9-12). Efrem: Follese.

Walisiske forfattarar
Engelskspråklege forfattarar
Walisiske prestar
Sellekjerne

Sellekjernen eller cellekjernen er den største organellen i eukaryote seller. Han er avgrensa frå resten av sella med ein dobbel membran, og innheld DNA-et til sella i form av kromosom. I tillegg har han mange porar som gjer det mogeleg med transport inn og ut av organellen.

Kjelder

Bakgrunnsstoff 

Organellar
VM i skiskyting 1998

Verdsmeisterskapen i skiskyting 1998, den 33. i rekka, omfatta dei to øvingane som ikkje stod på OL-programmet i skiskyting. Jaktstart for kvinner og menn vart avvikla i Pokljuka i Slovenia den 8. mars 1998, medan lagtevlingane gjekk av stabelen i Hochfilzen i Austerrike den 15. mars 1998. Det er siste gongen ei lagtevling har vorte arrangert.

Menn

12,5 km jaktstart

Lagtevling

Kvinner

10 km jaktstart

Lagtevling

Kjelder
Denne artikkelen bygger på «Biathlon-Weltmeisterschaften 1998» frå ,  den 29. januar 2016.  
 

Verdsmeisterskapar i skiskyting
Sport i 1998
1998 i Slovenia
1998 i Austerrike
Idrettstilskipingar i Slovenia
Idrettstilskipingar i Austerrike
Hildegunn Fossen

Hildegunn Fossen Mikkelsplass () er ein norsk tidlegare skiskyttar frå Sigdal. I tida 1991-98 var ho med å vinne to sølvmedaljar og like mange bronsemedaljar i lagtevlingar og 4 x 7,5 km stafett i ulike VM i skiskyting. Ho er gift med langrennaren Eilif K. Mikkelsplass, bror til Pål Gunnar Mikkelsplass.

Saman med Synnøve Thoresen, Signe Trosten og Unni Kristiansen tok Fossen VM-bronsen i 15 km lagtevling under VM i skiskyting 1991 i Lahti. Tre år seinare tok ho og lagkameratane eit steg over til sølvplass på pallen, då same øvinga vart avvikla med ein separat verdsmeisterskap i Canmore i mars 1994.

Den 10. desember 1994 vann Fossen i Bad Gastein sin einaste siger i verdscupen i skiskyting, ei sprinttevling. Under VM i skiskyting 1995 gjekk ho den andre etappen for det norske laget som hamna på bronseplass i 4 x 7,5 km stafett, dei hine kvinnene var Ann Elen Skjelbreid, Annette Sikveland og Gunn Margit Andreassen. Året etter vart ho nummer seks i 5 km sprint under verdsmeisteskapen i Ruhpolding, hennar beste individuelle prestasjon i eit VM eller OL. På tampen av 1998-sesongen sikra ho seg si fjerde VM-medalje då den norske kvartetten kom på tredjeplass i lagtevlinga under VM i Hochfilzen. Ho la deretter opp.

Kjelder
Sportsboken, aktuelle årgangar.

Norske skiskyttarar
Noregsmeistrar i skiskyting
Kongepokalvinnarar i skiskyting
Norske deltakarar under vinter-OL 1992
Skiskyttarar under vinter-OL 1992
Norske deltakarar under vinter-OL 1994
Skiskyttarar under vinter-OL 1994
Folk frå Sigdal
VM i skiskyting 1994

Verdsmeisterskapen i skiskyting 1994, den 29. i rekka, fann stad i Canmore i provinsen Alberta i Canada den 15. og den 20. mars 1994. Meisterskapen omfatta einast lagtevlingane, sidan dei andre tre øvingane vart avvikla under dei olympiske leikane på Lillehammer i februar månad.

Menn

Lagtevling 10 km

Kvinner

Lagtevling 7,5 km

Kjelder
Denne artikkelen bygger på «Biathlon-Weltmeisterschaften 1994» frå ,  den 30. januar 2016.  
 
Sportsboken 94-95.

Verdsmeisterskapar i skiskyting
Sport i 1994
1994 i Canada
Idrettstilskipingar i Canada